section_heading: Uporaba
paragraph_text: Otapa soli srebra te se stoga upotrebljava za ekstrakciju srebrovog klorida iz ruda, kao fiksirna sol u fotografiji (jer otapa soli srebra), kao reducens za klasične filmove, u kemijskoj analizi kao laboratorijski reagens, pomoćno sredstvo u bojenju i štampanju tkanina, galvanizaciji, u medicini, u kožarstvu pri kromnom štavljenju, itd. Poznat je i pod nazivom “antiklor” jer se u tekstilnoj industriji rabi za uklanjanje klora (sprječava štetno djelovanje klora) preostalog na tekstilu nakon izbjeljivanja klorom. Klor je jako oksidacijsko sredstvo i oksidira tiosulfat u sulfat.